Olav Kristian Strømme

Olav Kristian Strømme (1907–1976) var en norsk luthersk prest. Han var også kjent som lokalhistoriker og slektsgransker. Men han er mest kjent for de mange hjelpeprosjekter han samlet inn penger til støtte. Gjennom annonser i aviser oppfordret han folk til å gi penger til prosjekter som norske misjonærer hadde startet opp. 

 Biografi 
Strømme ble cand.theol. i 1932 og var vikarprest flere steder før han i 1942 ble hjelpeprest i Domkirken i Kristiansand. Her ble han værende selv om stillingsbenevnelsene endret seg med årene til kallskapellan og residerende kapellan. Til hans oppgaver lå tjeneste både som fengselsprest og sykehusprest. Men det var som organisator av innsamlingsprosjekter han ble kjent, en oppgave han sto for til han døde i 1976. Han etterlot seg 3,3 millioner kroner innsamlet til ulike prosjekter. Dette ga grunnlaget for at Strømmestiftelsen ble opprettet for å videreføre arbeidet som Olav Kristian Strømme hadde startet.

 Pengeinnsamler 
I 1964 dukket misjonæren Agnar Espegren opp i Erik Byes TV-program Vi går ombord. Der fortalte han om sitt arbeid blant personer med et rusproblem i Hongkong. Etter programmet ble det etablert kontakt mellom Strømme og Espegren, og innsamlingen skjøt fart. Hans evne til å be om gaver til hjelpearbeid ble belønnet rikelig, og svært mange fikk ekstra kroner til tiltak de ellers ikke hadde hatt råd til å gjennomføre.

 Referanser 

 Litteratur 
 Harald Stene Dehlin: Presten med de røde annonsene Luther forlag 1970 ISBN 82-531-4141-6

 Kilder 
 Terje Gitmark Eriksen: Sannheten om pastor Strømme – Artikkel i Fædrelandsvennen Kultur 18. februar 2009 side 6-7

 Eksterne lenker 
 Det begynte med Olav Kristian Strømme - Artikkel på www.strømmestiftelsen.no
 Katalog til arkiv etter Olav Kristian Strømme hos Statsarkivet i Kristiansand

Kategori:Norske lutherske prester
Kategori:Fengselsprester
Kategori:Personer fra Kristiansand kommune